# Casa-fàbrica Baladia

La casa-fàbrica Baladia (també escrit Valadia) és un conjunt de dues finques als carrers del Rec Comtal, dels Ocells i d'en Cortines de Barcelona. Com que no està catalogat, li correspon la categoria D (bé d'interès documental) atorgada per defecte a tots els del districte de Ciutat Vella.

## Història

El 1717, Maria Ventura de Fivaller i de Torroella va establir en emfiteusi una casa al carrer dels Tints o del Rec Comtal i dels Ocells al blanquer Josep Baladia (o Valadia), amb el dret de prendre aigües del Rec Comtal. El 1781, el seu fill Lleí (castellà: Licerio) Baladia, casat amb Isabel Masferrer, va demanar permís per a reedificar-la amb planta baixa, entresol i tres pisos sobre el solar de la casa heretada del seu pare i tres més del forner Andreu Vidal.
El 1795, el seu fill Josep Baladia i Masferrer, casat amb Maria Manyalich, va adquirir en emfiteusi al tintorer Lluís Cantarell una propietat a l'altra banda del carrer dels Ocells. Tot seguit, va demanar permís per a reedificar-la, i novament el 1800 per a construir un pont sobre el carrer. El 1806, el seu fill Miquel Baladia i Manyalich, comerciant i casat amb Maria Ramon, va demanar permís per a obrir-hi una porta al carrer d'en Cortines.
El 1852, els seus fills Rafael i Jacint Baladia i Ramon van hipotecar la casa principal com a garantia d'un préstec per a pagar uns deutes, la qual cosa originà un litigi i la subhasta de la propietat el 1865. Finalment, va passar a mans dels germans Antònia, Artur i Conrad Baladia i Oliveras, fills de Miquel Baladia i Ramon i de Dolors Oliveras. El 1885, Artur va vendre'n la seva tercera part a l'oftalmòleg Anicet Mascaró i Cos (Lledó d'Empordà, 1842-Lisboa, 1906), que al seu torn la vengué a Conrad, el que va donar lloc a un litigi del primer contra els seus germans. Antònia es va casar amb el metge de l'Armada Espanyola Joaquim Mascaró i Cos (Lledó d'Empordà, 1845-Barcelona, 1906), germà d'Anicet, amb qui va tenir una filla, Elisa Mascaró i Baladia. Conrad hi tenia una fàbrica de paper de fumar, fet a partir del suc del rave rusticà (jaramago en castellà), que s'anunciava com a remei per a les afeccions respiratòries i va guanyar una medalla de plata a l'Exposició de València de 1883 i una altra de bronze a l'Exposició Universal de Barcelona de 1888.
Antònia va morir el 1895 i Conrad ho feu el 1897, essent succeït per la seva neboda Elisa i el seu cunyat i marmessor Joaquim, que finalment guanyaren el litigi. La fàbrica, traslladada al carrer d'Aribau, 164-166 (antic 42 de Gràcia), on també hi havia la residència familiar, continuà funcionant, primer sota la raó social Hereva de Conrad Valadia, i després com a Jaramago Valadia SA, i finalment passà a mans de Miquel i Costas & Miquel.

## Referències

* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* ↑ «Ventura de Fivaller y Torroella». geneanet. Maria Pilar de Olivar i Vivó.
* 1 2 3 4 5 Sentencias del Tribunal Supremo en sus salas primera y segunda (1º de enero á 15 setiembre de 1870), 1871, p. 273-279.
* ↑ «Llei Baladia». geneanet. Sergi Pagès Bolíbar.
* ↑ «Autos sobre establecimiento solicitado por Lleí o Licerio Baladia, curtidor de Barcelona, del derecho de buscar agua en Corró d'Avall, término de les Franqueses del Vallès». REAL PATRIMONIO, BGRP, Procesos 1767, nº 6, Cm. ACA, 1767.
* ↑ «Isabel Masferrer». geneanet. Sergi Pagès Bolíbar.
* ↑ «Licerio Valadia. Blanquer. Rec Comtal, Cortines i Ocells. Cases. Afegir pisos. Planta baixa, entresòl, més tres pisos». C.XIV Obreria C-26/1781-97. AHCB, 22-05-1781.
* ↑ AHCB. Quaderno de casas rehedificadas desde 1721 inclusive en adelante, f. 1491, 1783.
* ↑ «Jose Baladia Masferrer». geneanet. jmascaror.
* 1 2 3 4 5 6 Parte tercera. Jurisprudencia Civil. Tomo VIII (junio á diciembre 1900), 1901, p. 803-805 (Colección legislativa de España, primera serie).
* ↑ «Maria Mañalich». geneanet. jmascaror.
* ↑ AHPB, notari Francesc Joan Elias i Bosch, f. 105-110, 17-04-1795.
* ↑ «Joseph Baladia i Masferrer. Assaonador. Cortines i Ocells. Cases. Planta baixa, entresòl més quatre pisos. Variar la línia de la façana, enderrocar i reedificar». C.XIV Obreria C-71/1795-107. AHCB, 13-10-1795.
* ↑ «Joseph Baladia Masferrer. Plaça de Sant Pere, Ocells i Cortines. Cases. Construir un pont entre la casa i el jardí». C.XIV Obreria C-85/1800-078. AHCB, 04-08-1800.
* ↑ «Miquel Baladia. Comerciant. Cortines. Casa. Obrir una porta». C.XIV Obreria C-99/1806-006. AHCB, 14-01-1806.
* ↑ Diario de Barcelona (edición mañana), 07-06-1865, p. 5737.
* 1 2 Diario de Barcelona (edición mañana), 04-07-1888, p. 8382.
* ↑ «Aniceto Joan Jaume Mascaró i Cos». geneanet. Montserrat Garriga.
* ↑ «La Dinastía» p. 2, 02-06-1900.
* ↑ La Veu de Catalunya (edició matí), 02-05-1906, p. 1.
* ↑ «Joaquim Pere Joan Mascaró i Cos». geneanet. Montserrat Garriga.
* ↑ Mascaró Ballester, 1972, p. 46.
* 1 2 3 La Publicidad, 20-11-1895, p. 1.
* ↑ Anuario del comercio, de la industria, de la magistratura y de la administración, 1883, p. 700, 730.
* ↑ Anuario del comercio, de la industria, de la magistratura y de la administración, 1885, p. 767.
* ↑ Diario de Barcelona, 14-04-1879, p. 4894.
* ↑ La Publicidad, 16-07-1890, p. 4.
* 1 2 3 4 Sanahuja Anguera, Xavier. Gitons publicitaris a Catalunya (1850-1939). Institut d'Estudis Catalans. Societat Catalana d'Estudis Numismàtics, 2020, p. 117. ISBN 978-84-9965-519-2.
* ↑ La Dinastía (edición tarde), 29-11-1888, p. 1.
* ↑ «Gran fábrica de libritos de papel de fumar de D. Conrado Valadía». La Exposición, 30-06-1889, pàg. 12.
* ↑ La Publicidad (edición mañana), 15-02-1897, p. 1.
* ↑ Boletín oficial de la propiedad intelectual e industrial, 16-10-1897, p. 29.
* ↑ La Publicidad (edición noche), 16-02-1898, p. 1.
* ↑ Anuario-Riera, 1896, p. 340, 462.
* 1 2 «Jaramago Valadia SA. Aribau 164. Fàbrica de llibrets de paper». Q135 Antecedents permisos activitats 33789. AMCB, 1908-1958.
* ↑ Gaseta municipal de Barcelona, 04-12-1933, p. 1193.
* ↑ Gaceta municipal de Barcelona, 25-04-1918, p. 14.

## Vegeu també

* Casa Vilalba
* Molí Vermell

## Bibliografia

* Mascaró Ballester, Fernando «Ocho generaciones médicas de una familia catalana». Anales de medicina y cirugía, 52, 227, 1972, pàg. 43-71.

## Enllaços externs

* «10/05/2017 Arc del Carrer dels Ocells». Redescubriendo Barcelona y más allá (blog). Ramón Sales Encinas, 30-07-2017.
* «Papel de fumar Jaramago Valadia (cartell de Gaspar Camps)». Disseny Hub Barcelona.